מולי שפירא

מולי (שמואל) שפירא (נולד ב-13 בספטמבר 1942) הוא איש רדיו ישראלי, ראש מחלקת התרבות בגלי צה"ל לשעבר.

ביוגרפיה
מולי שפירא נולד בכפר מל"ל וגדל בתל אביב. בשירותו הסדיר בצה"ל, בראשית שנות השישים, שירת מולי שפירא בלהקת פיקוד צפון. לאחר שחרורו מצה"ל למד משפטים והוסמך כעורך דין אך עסק במקצוע זה זמן קצר מאוד בשירות המבחן. שפירא הצטרף לצוות תחנת גלי צה"ל בסוף שנות השישים ובמשך כארבעים שנותיו בתחנה מילא מספר רב של תפקידים, בעיקר כעורך תוכניות. בשנת 1999 מונה שפירא לראש חטיבת התרבות והבידור בתחנה, לאחר שניהל את מחלקת התרבות משלהי שנות השבעים ויזם מופעים רבים שהופצו על גבי תקליטורים. הוא ערך תוכניות רבות בהן "ציפורי לילה" ו-"בילוי היום" והגיש את תוכנית התרבות המשודרת בימי שישי, שזכתה להאזנה רבה, "בילוי נעים". שפירא הכתיב את הקו התרבותי והבידורי של התחנה וכונה בתואר "צאר התרבות של גלי צה"ל". באוקטובר 2009 פרש שפירא מתפקיד ראש מחלקת התרבות, אך הוא המשיך בהגשת תוכניתו השבועית "בילוי נעים" עד 9 בדצמבר 2016.
בין השנים 2016-2018 הגיש את התוכנית במתכונת מקוצרת בימי שבת, ולאחר מכן חזר לרצועה בימי שישי בשיתוף יואב גינאי בחלוקת שעות נפרדת.

ב-2009 הוענק לשפירא פרס אמ"י למפעל חיים. הוא זכה גם בפרס סוקולוב למפעל חיים ופרס מפעל חיים מטעם האקדמיה הישראלית לתיאטרון שהוענק לו ב-2007, על אף שאינו איש תיאטרון פעיל אלא עיתונאי.

ב-2019 הופסקה עבודתן של חיילות כמפיקות ברצועת התרבות שהגיש שפירא, בשל הערות מיניות מצדו.

חיים אישיים
מולי שפירא נשוי לכרמלה והוא אביו של השחקן דן שפירא. מתגורר בתל אביב. אחיו הוא המשפטן פרופ' עמוס שפירא.

קישורים חיצוניים

 ראיון מוקלט עם מולי שפירא  בתוכנית ציפורי לילה מתגעגעות בהגשת רועי בר נתן ושחר סגל

הערות שוליים 

שדרני רדיו ישראלים
זוכי פרס סוקולוב
סגל גלי צה"ל
זוכי פרס התיאטרון הישראלי
זוכי פרס אמ"י
חברי להקת פיקוד הצפון
עורכי דין ישראלים

ישראלים שנולדו ב-1942